Missatge: (No sé quina categoria és la més adequada per aquest fil).Voldria saber si algú d'aquí el xat es dedica a l'helicicultura o sap d'algú que s'hi dediqui, o simplement ha fet carrera de biologia/zoologia i hi entengui sobre cargols.Per si algú no ho sap l'helicicultura és la cria de cargols de granja.Fa temps que rumio algun petit negoci que no em porti gaire feina ni una gran inversió i que m'aporti un sobresou. A més en els temps que corren sempre va bé tenir ingressos de llocs diferents.El cas és que tot i no ser pagès sóc de poble i m'ha semblat que una granja de cargols (per ara a petita escala) cobreix els requeriments, si no vaig errat. Disposo del lloc i els coneixements tècnics per fer les instal·lacions, però en canvi no en tinc ni idea de cargols. Em diuen que en un principi sembla que funciona però que de cop sense saber per què es moren massivament.Com he dit tinc el lloc per començar a fer la prova. La meva idea és programar un PLC perquè em mantingui les condicions ambientals ideals (temperatura, humitat i cicle lumínic) així com un reg gota-gota per l'aliment dels cargols.Per això voldria saber si coneixeu d'algú que li funcioni, si li viuen els cargols o si se li moren i quins són els paràmetres que cal tenir en compte.

Resposta: Realment, en les zones calcàries de Catalunya és absurd voler fer un tancat. És posar portes al camp, doncs hi hauria més cargols voltant per fora que dins la granja... És un bon negoci, sempre que sigui complementari. Jo et recomanaria recollir-los directament (els joves i els grans). Els pots seleccionar i engreixar els joves fins que siguin grans. Cal molt poca inversió, i no tenir manies amb les baves, és clar!